
צו סדר הדין הפלילי (שינוי התוספת השלישית לחוק), התשע"א-2010 – אישור הצו

היו"ר דוד רותם:

כן?

יפעת רווה:

בעבר אנחנו הבאנו בפני הוועדה הצעת חוק מקיפה שכללה אצילה של הרבה מאוד סמכויות שבעבר היותר רחוק היו בידי היועץ המשפטי לממשלה באופן אישי, לאו דווקא כדי לאצול בפועל, אלא כדי לאפשר לפחות אצילה של הסמכויות האלה לבעלי תפקידים בדרגים נמוכים יותר. נמוכים יותר, זה יכול להיות גם פרקליט המדינה, אבל נמוכים יותר מהיועץ המשפטי לממשלה. העבודה הזאת היתה בעצם הדבר הראשון שנעשתה כשנכנס היועץ המשפטי לממשלה מני מזוז. הוא ראה את שערותיו הלבנות של היועץ שקדם לו והבין שהוא לא יכול הרבה דברים לעשות לבד, הוא צריך כמה שיותר לאצול את הסמכויות האלה.

נקבעו לזה קריטריונים כשהמטרה היתה שדברים שהם באמת רגישים יישארו בידי היועץ. למשל כל הסמכויות שקשורות לפתיחה בחקירה של אישי ציבור, לפי סעיף 17 לחוק יסוד הממשלה, לפי סעיף 25 לחוק הדיינים, ועוד כמה חוקים. הגשת כתבי אישום נגד אישי ציבור ובעלי משרה בכירים, גם לפי סעיף 17 לחוק יסוד הממשלה, סעיף 12 לחוק יסוד השפיטה וחוקים נוספים. אני יכולה לפרט, אבל הרעיון מובן.

 היו"ר דוד רותם:

תגידי לי דבר אחד, אם אתם יודעים, בכמה מקרים בשנה היועץ המשפטי מערער על ההחלטה של ועדה פסיכיאטרית? 

יפעת רווה:

אני כבר אומָר שעשיתי בירור בפרקליטות לפני השביתה, לא הרבה, לא מדובר בהרבה מקרים. הרבה מאוד מהסמכויות שהעברנו ושאפשרנו להעביר, כל אחת מהן זה לא הרבה מקרים, כל אחת מהן זה יכול להיות תיקים ספורים ביותר, אמרו לי את זה בגלוי, זה לא העומס שמוטל, אבל במצטבר כל הנושאים ביחד הצטברו לדברים שאין הצדקה... כי דבר כזה זה אומר שהוא צריך ללמוד את התיק. זה לא מוצדק. שוב, אם זה היה הדבר היחיד שהוא היה עושה, בסדר, ולכן קבענו קריטריונים. זה ממש נשמט. כיוון שאני עסקתי בסיבוב הקודם, אז אני יכולה להגיד ש---

היו"ר דוד רותם:

השאלה היא כזאת, החליטה ועדה פסיכיאטרית מה שהיא החליטה ורוצים לערער, אז אנחנו אומרים ככה, פרקליט המדינה, משנה ומנהל המחלקה הפלילית, פרקליטי מחוז, האם אין פה חשש שבאיזה שהוא מקום זה ייפול בין הכיסאות? 

יפעת רווה:

אני לא חושבת.

היו"ר דוד רותם:

למי יואצלו בפועל הסמכויות? 

יפעת רווה:

שוב, אני לא נמצאת שם, אבל מה שראיתי בתחומים אחרים שהסמכויות הואצלו, זה לא מספיק. זאת אומרת אנחנו מוציאים כתבי אצילה לאנשים ספציפיים. יחליט אחרי זה היועץ, אני מניחה שאם הם ביקשו שזה יהיה פרקליט המחוז, אז זה יואצל לדרג הכי נמוך שזה מאפשר, כי זה מה שביקשו ממני בלשכת היועץ. 

היו"ר דוד רותם:

אז יעבירו את זה לפרקליטי המחוז. 

יפעת רווה:

כן.

היו"ר דוד רותם:

האם המשמעות היא שפרקליט המחוז יצטרך להופיע גם, או רק לחתום על ה---

יפעת רווה:

לא. למיטב הבנתי לא, הוא יצטרך להיות מעורב בתיק, הוא לא יצטרך להופיע. זאת אומרת יהיה פרקליט אחר שעושה את זה, אבל הוא יצטרך להיות מעורב בתיק, להכיר את התיק. יהיה פרקליט שיהיה מאוד מאוד מאוד מעורב בזה. גם עכשיו זה נעשה, כל הסמכויות שהיו של היועץ, הוא לא הופיע בכל הדברים, אבל הוא מעורב. השאלה מי הדרג שמעורב אישית, כי ברגע שהיועץ מעורב, אז הוא קורא את התיק והוא לומד אותו, וברגע שפרקליט מחוז מעורב, אז הוא קורא את התיק ולומד אותו ונותן את ההחלטה האחרונה. כייעוץ, אני לא פרקליטות, להבנתי זה מספיק. 

היו"ר דוד רותם:
ועדה פסיכיאטרית זה ועדה שמתקיימת כשאדם לא יכול לעמוד לדין, נכון? בדרך כלל? 

אלעזר שטרן:

בין היתר. 

היו"ר דוד רותם:

מה עוד? 

אלעזר שטרן:

לאשפז אותו, לא לאשפז. 

היו"ר דוד רותם:

גם שחרור? 

אלעזר שטרן:

אני חושב שכן. 

היו"ר דוד רותם:

ועדה פסיכיאטרית מחליטה גם לשחרר עבריין שהוחלט שהוא לא יכול לעמוד לדין? 

אלעזר שטרן:

כן. 

היו"ר דוד רותם:

זה לא ישנה את יתר הפרמטרים שצריכים לשקול? 

יפעת רווה:

לא הבנתי את השאלה. 

היו"ר דוד רותם:

הרי יש עוד כל מיני פרמטרים, שצריך לשמוע את הקרבן וצריך---

יפעת רווה:

לא, אנחנו לא נכנסים לחוק. 

היו"ר דוד רותם:

בקיצור זה יחסוך זמן ליועץ המשפטי לממשלה. 

יפעת רווה:

כן, ובדין. להצעתנו לפחות. 

היו"ר דוד רותם:

טוב. יש איזה שהן הערות, אדוני? 

אז זה אושר, פה אחד. 

הישיבה ננעלה בשעה 11:45
